Aug 27,2017
జియో ఫోన్‌ ప్రీ బుకింగ్స్‌ నిలిపివేత!
న్యూఢిల్లీ: రిలయన్స్‌ జియో ప్రవేశపెట్టిన 4జీ ఫోన్‌ ప్రీ-బుకింగ్‌ను తాత్కాలికంగా నిలిప ివేశారు. లక్షల మంది వినియోగదారులు ఈ మొబైల్‌ను బుక్‌ చేసుకోవడంతో ప్రీ బుకింగ్‌ వెసులుబాటును తాత్కాలికంగా నిలిపివేస్తున్నామని జియో తన అధికారిక వెబ్‌సైట్‌లో పేర్కొంది. 'లక్షల మంది ఇప్పటికే ఫోన్‌ను ముందుగా బుక్‌ చేసుకున్నారు' అనే మెసేజ్‌ను ఆ సైట్‌ హోమ్‌ పేజీలో పెట్టారు. ప్రస్తుతానికి ప్రీ-బుకింగ్‌లను తాత్కాలికంగా నిలిపి వేస్తున్నట్టుగా తన అధికారిక సైట్‌లో పేర్కొంది. ఈ నేపథ్యంలో జియో ఫోన్‌ కావాల్సిన వారు ప్రస్తుతం తమ ఆసక్తిని మాత్రమే రిజిస్ట్రర్‌ చేసుకోవాలని సూచించింది. ప్రీ-బుకింగ్స్‌ను తిరిగి ఎప్పుడు ప్రారంభినున్నామనే విషయాన్ని త్వరలో వెల్లడిస్తామని జియో సైట్‌లో తెలిపింది. తాత్కాలికంగా అయితే బుకింగ్‌ ఆప్షన్‌ను తొలగిస్తున్నట్టు పేర్కొంది. జియో అకస్మాత్తుగా ఈ ఫోన్‌ ప్రీ-బుకింగ్స్‌ను నిలిపివేయడంతో, తర్వాత బుక్‌ చేసుకోవచ్చని భావించిన ప్రజలు కొంత నిరుత్సాహానికి గురయ్యారు. జియో ఫోన్‌ను ఇప్పుడు బుక్‌ చేసుకున్న వారికి సెప్టెంబర్‌లో రిలయన్స్‌ జియో అందించనుంది. త్వరలో ఫోన్ల డెలివరీ తేదీ, స్టోర్‌ వివరాలను వినియోగదారుల ఫోన్లకు కంపెనీ మెసేజ్‌ పంపనుంది. రిలయన్స్‌ జియో పేరిట రూ.1,500లకే 4జీ ఫీచర్‌ఫోన్‌ను అందించనున్న విషయం తెలిసిందే.
మీ స్నేహితులకు రికమెండ్ చెయ్యండి